Publication: Magyar Közlöny
Issue: MK-2002-151 (Year: 2002, Number: 151)
Era: 1990-2004
Section: az 1198/2002. (XII. 6.) Korm. határozathoz
Paragraph Index: 134

2. Kommunikációs kihívások Az országnak két szinten kell felkészülnie a csatlakozásra: — egyrészt a jogharmonizációra különbözõ kormányzati és intézményi szinteken, — másrészt a szakmai-érdekképviseleti és civil szervezeteket, illetve a társadalmi csoportokat kell felkészíteni arra, mit kell tenniük a tagságból eredõ esélyek kihasználása és a hatékony érdekérvényesítés érdekében. A KS alapvetõen nem a csatlakozás támogatásának növelését tûzi célul, hanem azt, hogy segítse a magyar társadalom aktív felkészülését a majdani uniós életre. A kormányzati tevékenységnek, a tárcáknál folyó kommunikációs munkának ezért az egyes szakmai és társadalmi csoportokat kell segítenie, illetve el kell látnia a lakosságot a területéhez tartozó információkkal a csatlakozásról. A szaktárcáknak aktív szerepet kell vállalniuk az EU-tagságra felkészítõ kommunikációban: — kidolgozzák és biztosítják a lakosság érdeklõdésére számot tartó szakirányú információkat, — szorosan együttmûködnek, partnerkapcsolatot építenek a szakmai-érdekképviseleti és civil szervezetekkel a szaktárcához tartózó ágazatok felkészülése érdekében, — közvetlenül részt vesznek a média és a társadalom tájékoztatásában, — részt vesznek az EU Kommunikációs Tárcaközi Bizottság munkájában. 2002/151/II. szám A kommunikáció kormányzati decentralizációjával és a szaktárcák fokozottabb részvételével kapcsolatban többek között a következõ kihívások a jelentõsek: — Hatékony szervezeti keret szükséges a kormányzati munkamegosztáshoz A KS elõtti helyzetben nem álltak rendelkezésre megfelelõ szervezeti keretek a tárcaközi egyeztetésre. Ahhoz, hogy a kormányzati EU-kommunikáció decentralizációja hatékony lehessen, a tárcák közti rendszeres információcseréhez, az üzenetek harmóniájának kialakításához és a közös kommunikációs projektek menedzseléséhez új szervezeti keretekre, koordinációra van szükség. — A tárcaszintû EU-kommunikációs stratégiák szükségessége Az elmúlt idõszakban már minden minisztérium folytatott EU-csatlakozással kapcsolatos kommunikációs tevékenységet. (A tárcák többek között médiakommunikációt folytattak, konzultáltak a szakmai-érdekképviseleti szervezetekkel, kiadványokat támogattak.) A csatlakozás közeledtével, majd a tagság elnyerése után azonban egyre több és fontosabb kommunikációs feladat hárul a szaktárcákra. Ezért minden minisztériumban szükség van az EU-kommunikáció teljes körét felölelõ, komplex kommunikációs tervezésre. Minden tárcánál meg kell alkotni az EU-csatlakozással kapcsolatos tárcaszintû kommunikációs stratégiát, amely tartalmazza: — a felkészülést segítõ kommunikációs tevékenységek részletes tervét, — a megfelelõ emberi és anyagi erõforrások hozzárendelését, és — a szervezeti átalakításokat a hatékony belsõ és külsõ kommunikáció érdekében. A tárcaszintû EU-kommunikációs stratégiáknak szervesen illeszkedniük kell a jelen KS-hez. — EU-integrációs szervezeti egységek kommunikációs kapacitásának növelése A csatlakozási tárgyalásokra való felkészülés jegyében valamennyi minisztérium szervezetében létrejöttek és érdemi munkát végeztek az EU-integrációs szervezeti egységek. Az eddigi tapasztalatok azt mutatják, hogy a szervezeti egységek vezetõi és munkatársai elsõsorban tárcájuk profiljába esõ szakmai munkát végeznek, és emögött háttérbe szorul a kommunikációs tevékenységük. A csatlakozás közeledtével azonban e szervezeti egységeknek fõ szerepet kell játszaniuk a felkészülési kommunikációban. Ennek megfelelõen a KS keretében szükséges az integrációs szervezeti egységek kommunikációs kapacitásának növelése. Ez egyaránt vonatkozik: = a közvetlen média- és lakossági kapcsolatokra, = a szakmai-érdekképviseleti és civil szervezetekkel való kommunikációra, = az EU Kommunikációs Tárcaközi Bizottsággal való kapcsolattartásra. — Sajtóirodák, szóvivõi irodák EU-kommunikációjának bõvítése A tapasztalatok szerint a minisztériumok sajtóirodáinak kommunikációs tevékenységében kis szerepet játszik az EU-tagságra való felkészülés. A sajtóirodák általában napi aktualitású, nemegyszer politikai ügyekben állnak a frontvonalon, s keveset kommunikálnak hosszabb távú ügyekrõl, közöttük az EU-felkészülésrõl. További kihívás, hogy az egyes minisztériumok irodái különbözõek. Találunk köztük hagyományosabb sajtóirodát, önálló szerepet vállaló szóvivõi irodát, a miniszter PR-kapcsolatait támogató kommunikációs irodát stb. Az újságírók nemegyszer elmondják, hogy az EU-csatlakozással kapcsolatos kérdéseikre nem, vagy csak több heti várakozás után kapnak választ. — Civil vagy társadalmi kapcsolatok részleg bevonása az EU-kommunikációba Az EU-kommunikáció társadalmasításának programja szerint a tagságra való felkészülésben nagy szerepet játszanak a civil és szakmai-érdekképviseleti szervezetek. A minisztériumok partnerszerepet kínálnak az ágazatukban tevékenykedõ civil és szakmai-érdekképviseleti szervezeteknek. E partnerségnek az EU-kommunikációs tevékenységében is meg kell jelennie. Ezért a minisztériumok civil vagy társadalmi kapcsolatok részlegeit is be kell venni az EU-kommunikációba. — A közönségszolgálatok bevonása az EU-kommunikációba A tapasztalatok szerint a minisztériumi közönségszolgálatok (közkapcsolatokkal foglalkozó szervezeti egységek) tevékenységében elenyészõ szerepet játszik az EU-tagságra való felkészüléssel kapcsolatos kommunikáció. A közönségszolgálatok sokszor panaszirodaként, személyes panaszok felvevõhelyeként mûködnek. Meg kell vizsgálni, hogy a közönségkapcsolatokat hogyan lehet bevonni az EU-felkészülésrõl való közvetlen lakossági kommunikációba, s hogyan reagáljanak ezen irodák az EU-tagsággal kapcsolatos megkeresésekre. A minisztériumok EU-kommunikációt koordináló szerve Hatékony külsõ kommunikáció elképzelhetetlen hatékony, olajozottan mûködõ belsõ kommunikáció nélkül. A csatlakozás közeledtével a minisztériumokban — a tárcák szervezeti sajátosságainak megfelelõen — a belsõ szervezeti kommunikáció új formáit kell kialakítani. A belsõ szervezeti egységek között olyan újfajta együttmûködést kell megvalósítani, amelyre támaszkodva az EU-tagságra való felkészülés tematikája egyre fontosabb helyet foglalhat el a tárca külsõ és belsõ kommunikációjában. Ezért minden minisztériumon belül új szervet kell létrehozni az EU-kommunikáció koordinálására. Ebben az EU-integrációs szervezeti részleg, a kommunikációs (sajtó, PR, szóvivõi) részleg és a civil/társadalmi kapcsolatok részleg vezetõi koordinálják az EU-kommunikációval kapcsolatos minisztériumi prioritá- 2002/151/II. szám sokat, munkamegosztást és tapasztalatokat, a minisztériumi EU-kommunikációs stratégia végrehajtását. Minden szaktárca EU-kommunikációs szerve egy tagot delegál az EU Kommunikációs Tárcaközi Bizottság üléseire. (VI. fejezet

Source: https://magyarkozlony.hu/hivatalos-lapok/e4dbe821c5c1e3991dcdd87cb086e31ebccbe15e/dokumentumok/aa06a495ae6103a8a282a9a675a089298c666d2e/letoltes